钦定古今图书集成/明伦汇编/官常典/第680卷 > 萧敌烈
## 钦定古今图书集成/明伦汇编/官常典/第680卷 > 萧敌烈

按《辽史》本传：“敌烈，字涅鲁衮，宰相挞烈四世孙。识度
弘远，为乡里推重。始为《牛群敞史》。帝闻其贤，召入侍，
迁国舅详稳。统和二十八年，帝谓群臣曰：‘高丽康肇
弑其君诵，立诵族兄询而相之，大逆也。宜发兵问其
罪’。群臣皆曰可。敌烈谏曰：‘国家连年征讨，士卒抏敝。
况陛下在谅阴，年谷不登，创痍未复。岛夷小国，城垒

未晚’。”时令已下，言虽不行，识者韪之。明年，同知左夷
离毕事，改右夷离毕。开泰初，率兵巡西边，时夷离堇
部下闸撒狘、扑里失室勃葛率部民道敌烈，追擒之，
令复业。迁国舅详稳。从枢密使耶律世良伐高丽，还，
加同政事门下平章事，拜上京留守。敌烈为人宽厚，
达政体，廷臣皆谓有“王佐才。”汉人行宫都部署王继
忠荐其材可为枢密使，帝疑其党而止。为中京留守，
卒。